Oznamujeme občanom, že dňa 29.10.2022, t.j. v sobotu, v čase od 7.00 hod. do 20.00 hod. sa uskutočnia komunálne voľby a voľby do samosprávnych krajov, ktoré sa v našej obci uskutočnia v 1 volebnom obvode a v 2 volebných okrskoch.

Volebný okrsok č. 1 bude voliť v sále kultúrneho domu vo Svederníku, kde budú voliť občania s trvalým pobytom v miestnych častiach Svederník a Zárieč-Keblov.

Volebný okrsok č. 2 bude zriadený v spoločenskej miestnosti v Marčeku, tu budú voliť občania s trvalým pobytom v miestnej časti Marček.

Upozorňujeme občanov, aby do volebných miestností prichádzali s občianskym preukazom, ktorým sa preukážu volebnej komisii.

Imobilným občanom, ktorí majú záujem o voľbu do prenosnej schránky oznamujeme, aby sa nahlásili do 28.10.2022, t.j. do piatku, v kancelárii Obecného úradu na tel.č. 041/5696129 a počas konania volieb v sobotu pre volebný okrsok č. 1 – t.č. 0908 692 037, volebný okrsok č. 2 - t.č. 0944 518 292.

Nakoľko sa po prvý krát volí v spojených voľbách, čo si vyžaduje náročnejšiu evidenciu ako aj samotnú organizáciu vo volebnej miestnosti žiadame občanov o trpezlivosť a ústretovosť voči ostatným.